《惠州何使君考绩二首 其二》
明代·卢龙云

悠悠世事卜行藏，推毂同君荷郑庄。异地一隅甘守黑，东方千骑称怀黄。

河流并许沾馀润，里巷宁云汔小康。绩奏治平推第一，汉家公辅待循良。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。